Sodba Splošnega sodišča (peti senat) z dne 9. junija 2021 – Yanukovych/Svet

(Zadeva T-303/19)

„Skupna zunanja in varnostna politika – Omejevalni ukrepi zaradi razmer v Ukrajini – Zamrznitev sredstev – Seznam oseb, subjektov in organov, za katere se uporabi zamrznitev sredstev in gospodarskih virov – Ohranitev imena tožeče stranke na seznamu – Obveznost Sveta, da preveri, ali je bila odločba organa tretje države sprejeta ob spoštovanju pravice do obrambe in pravice do učinkovitega sodnega varstva“

1. Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Zamrznitev sredstev oseb, odgovornih za odtujitev javnih sredstev, ter fizičnih ali pravnih oseb, subjektov ali organov, ki so z njimi povezani – Obseg nadzora (člen 275, odstavek 2d, PDEU; Listina Evropske unije o temeljnih pravicah, člena 47 in 48; Sklep Sveta (SZVP) 2019/354; Uredba Sveta 2019/352) (Glej točki 74 in 75.)

2. Skupna zunanja in varnostna politika – Omejevalni ukrepi zaradi razmer v Ukrajini – Sklep o zamrznitvi sredstev – Sprejetje ali ohranitev na podlagi sodnega postopka, ki ga vodijo organi tretje države v zvezi z odtujitvijo javnih sredstev ali zlorabo pooblastil s strani imetnika javnega bremen – Dopustnost – Zahteva – Nacionalna odločba, sprejeta ob spoštovanju pravice do obrambe in pravice do učinkovitega sodnega varstva – Obveznost preverjanja, ki jo ima Svet – Obveznost obrazložitve – Obseg – Tretja država, ki je pristopila k Evropski konvenciji o varstvu človekovih pravic – Nevplivanje (člen 6(3) PEU; Sklep Sveta 2014/119/SZVP, kakor je bil spremenjen s Sklepom (SZVP) 2019/354; uredbi Sveta št. 208/2014 in 2019/352) (Glej točke od 76 do 81.)

3. Akti institucij – Obrazložitev – Obveznost – Obseg – Bistvena postopkovna zahteva, ki se razlikuje od utemeljenosti odločbe (člen 296 PDEU) (Glej točko 84.)

4. Skupna zunanja in varnostna politika – Omejevalni ukrepi zaradi razmer v Ukrajini – Sklep o zamrznitvi sredstev – Sprejetje ali ohranitev na podlagi sodnega postopka, ki ga vodijo organi tretje države v zvezi z odtujitvijo javnih sredstev ali zlorabo pooblastil s strani imetnika javnega bremena – Pogoji – Nacionalna odločba, sprejeta ob spoštovanju pravice do obrambe in pravice do učinkovitega sodnega varstva – Obveznost pristojnega organa Unije, da v primeru izpodbijanja dokaže utemeljenost razlogov, navedenih zoper zadevne osebe ali subjekte – Obveznost preverjanja spoštovanja navedenih pravic, ki jo ima Svet – Kršitev (člen 6(3) PEU; Sklep Sveta 2014/119/SZVP, kakor je bil spremenjen s Sklepom (SZVP) 2019/354; uredbi Sveta št. 208/2014 in 2019/352) (Glej točke od 86 do 96, od 99 do 101, 104, 109, od 113 do 119 in 137.)

5. Skupna zunanja in varnostna politika – Omejevalni ukrepi zaradi razmer v Ukrajini – Sklep o zamrznitvi sredstev – Sprejetje ali ohranitev na podlagi nacionalne odločbe o zamrznitvi sredstev, ki jo je sprejel organ tretje države – Dopustnost – Zahteva – Nacionalna odločba, sprejeta ob spoštovanju pravice do obrambe in pravice do učinkovitega sodnega varstva – Obveznost preverjanja, ki jo ima Svet – Dokaz o preverjanju – Dokazno breme (člen 6(3) PEU; Sklep Sveta 2014/119/SZVP, kakor je bil spremenjen s Sklepom (SZVP) 2019/354; uredbi Sveta št. 208/2014 in 2019/352) (Glej točke od 120 do 122, 135 in 136.)

6. Pravo Evropske unije – Načela – Pravica do učinkovitega sodnega varstva – Spoštovanje razumnega roka – Omejevalni ukrepi zaradi razmer v Ukrajini – Sodni postopek v tretji državi, ki je podlaga za sklep o sprejetju omejevalnih ukrepov dni – Obveznost preverjanja, ki jo ima Svet – Obseg (Listina Evropske unije o temeljnih pravicah, člen 47) (Glej točke od 124 do 127 in 131.)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbene uredbe Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1) v delu, v katerem je v teh aktih ohranjeno ime tožeče stranke na seznamu oseb, subjektov in organov, za katere se uporabijo ti omejevalni ukrepi.

Izrek

1. Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbena uredba Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1) se razglasita za nična v delu, v katerem je v delu, v katerem je ime Viktor Fedorovych Yanukovych ohranjeno na seznamu oseb, subjektov in organov, za katere se uporabijo ti omejevalni ukrepi.